8. Udvidelse af ungetilbuddet Carma (Åben)
Tidl. politisk behandling
Forventet sagsgang
SS-U, ØK, BY
Lovgrundlag
SEL § 107
SAGENS INDHOLD
Byrådet skal i denne sag tage stilling til en anlægsbevilling på 1,850 mio. kr. til udvidelse af Ungetilbuddet 
Connie Bech. Udvidelsen kræver en renovering af ejendommen [adresse] 21 i Hammel.
Ungetilbuddet Carma er et midlertidigt botilbud efter servicelovens § 107, der har ni pladser til unge i alderen 
18-30 
år. 
Beboerne 
kan 
have 
fx 
psykisk 
sårbarhed, 
opmærksomhedsforstyrrelser, 
personlighedsforstyrrelser eller autisme. Der er ofte tale om unge, som fortsat er under udredning, når de 
flytter ind. Nogle af de unge har en tillægsproblematik som fx selvskade, spiseforstyrrelse eller misbrug.
Carma tilbyder natdækning uden fysisk tilstedeværelse af nattevagten. Det betyder, at der for beboerne er 
mulighed for en samtale via telefon eller video med en nattevagt, som er fysisk til stede på Botilbud 
Harebakken i Hammel.
Baggrunden for at udvide Ungetilbuddet Carma er, at den nuværende kapacitet i tilbuddet ikke kan følge 
med efterspørgslen på denne type tilbud. Som en del af den normale ind- og udflytning, sker der årligt en 
udskiftning på tre-fire beboere. De seneste år har der dog været en større efterspørgsel, hvilket har 
nødvendiggjort, at ni unge siden 2019 er blevet tilbudt et ophold uden for kommunen, mens fem er blevet 
tilbudt plads i Ungetilbuddet Carma.
Det foreslås derfor at udvide Ungetilbuddet Carma med seks pladser gennem en renovering af [adresse] 
21, som er beliggende ved siden af Ungetilbuddet Carma, der har adresse på [adresse] 23 og 25. 
[adresse] 21 ligger i Hammel og består af syv mindre to-rums boliger med tekøkken, soveværelse og 
badeværelse. Alle boligerne har egen indgang. Herudover forefindes der et fællesareal med dagligstue og 
køkken. Det foreslås, at alle syv boliger samt fællesarealet renoveres. Dog vil kun seks af boligerne i 
udgangspunktet bruges som botilbudspladser, mens den sidste bolig kan benyttes til personalefaciliteter 
og lignende formål indtil videre. Såfremt behovet for pladser på sigt ændrer sig vil også den syvende bolig 
kunne benyttes som botilbudsplads.
Boligerne bliver på nuværende tidspunkt brugt til midlertidig boligplacering af flygtninge, som kommer til 
Favrskov Kommune. Fem af boligerne er i øjeblikket beboet, og der skal derfor findes en ny boligplacering 
til disse borgere, samt de flygtninge, der måtte komme i fremtiden.
VURDERING
Social og Sundhed vurderer, at en udvidelse af Ungetilbuddet Carma vil bidrage til at tilbyde flere unge 
med psykiatriske problematikker et midlertidig botilbud i [adresse] som alternativ til et lignende 
tilbud uden for kommunen. Det vil betyde, at de unge har muligheden for at forblive tæt på et kendt nærmiljø 
med familie, venner, uddannelse, fritidsaktiviteter mm.
Sagsnr. EMN-2021-00933
DokID: 2415670
Sagsbehandler sram
Byråd
25-05-2021 19:00
Målgruppen for det eksisterende botilbud og de seks nye pladser er den samme. Det vurderes derfor, at 
der er tale om en målgruppe som tilbuddet har stor erfaring med at håndtere.
Udvidelsen vil betyde, at Ungetilbuddet Carma fremadrettet kan rumme en målgruppe med lidt større 
støttebehov end i dag. Det vil også betyde, at tilbuddet fremadrettet vil have differentierede takster frem for 
det nuværende rammebudget. Overgangen skyldes, at der bliver en større forskellighed i de unges 
støttebehov og dermed også i pris. 
Social og Sundhed vurderer, at Ungetilbuddet Carma vil kunne give denne gruppe borgere den rette støtte 
og hjælp til en gennemsnitligt billigere pris end prisen for sammenlignelige tilbud uden for kommunen. 
Samtidig vil placeringen af de nye pladser på [adresse] 21 kunne få fordel af synergien til det eksisterende 
tilbud på [adresse] 23-25. Slutteligt vil borgerne kunne profitere af, at Ungetilbuddet Carma også tilbyder 
bostøtte i forbindelse med udslusning til egen bolig. 
Ejendomscenteret har i samarbejde med Social og Sundhed udarbejdet en plan for renoveringer af de 
eksisterende boliger på [adresse] 21. 
Det forventes, at der er fundet nye boliger til de nuværende fem beboere på [adresse] 21 ultimo juni 2021, 
og dermed kan renoveringen påbegyndes i august 2021. Der tages dog forbehold for forsinkelser i levering 
af materialer, håndværkernes mulighed for at påbegynde arbejdet i august og eventuelle udfordringer med 
at finde nye boliger til de nuværende fem beboere. 
Etableringen af yderligere seks pladser i tilbuddet skal godkendes ved Socialtilsynet. Der indsendes 
ansøgning i løbet af juni 2021, hvorefter der er en sagsbehandlingstid på tre måneder.
Hvis denne tidsplan fastholdes, vurderes det, at de nye pladser kan tages i brug pr. 1. november 2021, 
hvor der forventes at flytte 2-3 borgere ind. De øvrige pladser forventes besat i de første måneder af 2022, 
bl.a. af de unge der i løbet af 2022 fylder 18 år. 
ØKONOMI
Anlægsudgifter
Anlægsudgiften til renovering [adresse] 21 udgør overslagsmæssigt 1,995 mio. kr.
Aktivitet
Beløb (i 1.000 kr.)
Renovering 
1.600
Etableringsomkostninger (Inventar, 
møbler, skærme med støttefunktion 
mm.)
145
Uforudsete udgifter
250
I alt 
1.995
Driftsudgifter
Et forløb på Carma forventes at vare 30 måneder med tre faser á 10 måneders varighed. Hvis [adresse] 
Kommune skal købe sådanne forløb ved eksterne tilbud til denne målgruppe, vil den samlede udgift 
vurderes at være 4,977 mio. kr. årligt for seks pladser.
Hvis Favrskov Kommune selv etablerer de seks pladser, vil den samlede udgift vurderes at være på 2,939 
mio. kr. årligt. Forløbene vil have samme varighed som hos de eksterne tilbud, men taksten vil være lavere 
som følge af Favrskov Kommunes forløbsmodel, hvor taksten gradvist reduceres i takt med udviklingen i 
støttebehov. Driftsbudgettet vil variere fra år til år, afhængigt af hvilke borgere, der bor i botilbuddet. 
Etableringen af de ekstra pladser hviler på relativt sikre forudsætninger, herunder viden om tilgang af 
borgere til området. Skulle forudsætningerne vise sig at briste, blandt andet, fordi borgerne ønsker noget 
andet, kan situationen ændre sig. Udviklingen og forudsætningerne for etableringen af de nye pladser vil 
derfor blive fulgt nøje i forbindelse med budgetopfølgningerne for 2021 og 2022.
Den gennemsnitlige årlige driftsbesparelse forventes således at udgøre 2,038 mio. kr., men vil variere fra 
år til år og først få fuld virkning i løbet af 2022. 
Der skal findes alternative boliger til de nuværende beboere og fremtidige flygtninge. Udgiften hertil er ikke 
indeholdt i ovenstående, men vurderes til at være af begrænset omfang. 
Det yderligere driftsbudget til Carma på 2,939 mio. kr. årligt foreslås finansieret af Handicap og Psykiatris 
bestillerbudget, idet der opnås mindreudgifter på køb af tilbud i andre kommuner. Etableringsudgifterne på 
145.000 kr. foreslås finansieret af ”Pulje til større løbende renoveringer” der blev afsat i budget 2021-2024. 
Det foreslås derudover, at der afsættes et rådighedsbeløb på 1,850 mio. kr. i 2021 til finansiering af udgiften 
til renovering af [adresse] 21. Rådighedsbeløbet finansieres af kassen.
INDDRAGELSE
Handicaprådet er blevet informeret om udvidelsen. 
INDSTILLING
Direktøren for Social og Sundhed indstiller til Byrådet:
1.
At ungetilbuddet Carma udvides med seks pladser.
2.
At der godkendes en anlægsbevilling på 1.850.000 kr. med tilhørende rådighedsbeløb til renovering 
af [adresse] 21. Rådighedsbeløbet finansieres af kassebeholdningen. 
BESLUTNING
.
Social- og Sundhedsudvalget, 4. maj 2021: 
Fraværende: Ingen
Indstilles godkendt.
Økonomiudvalget, 18. maj 2021:
Fraværende: Ingen
Indstilles godkendt.
Byrådet, 25. maj 2021:
Fraværende: Henry Jacobsen
Godkendt.
Bilag
